Slaap laat solank as jy jou eie baas is en daar sal 'n tyd kom wanneer 'n 'n baas jou sal laat rvoeg opstaan.
Dis die flukse perd wat flou word. Meer moeite as wat die vlytige het vir sy loon, het die luiaard verniet.
Om my naaste lief te hê is vir my 'n sware gebod. Met die mense daargunter kry ek dit nog op 'n manier reg.
Jy sê "ja" waar jy moes "nee" gesê het omdat jy die ander nie wil aanstoot gee nie. Maar erken hoe het hy jou aanstoot gegee met sy versoek!
Trek liewer vir jou vriend jou broek uit as om vir hom vir 'n baadjie borg te staan. Anders loop julle naderhand albei nakend.
Die vriendskap wat jy moet koop is 'n duur artikel. Jy sal nie weer jou prys kry as jy dit van die hand wil sit nie.
Stuur die luiaard na die miere, en as hy nie te lui is om te gaan nie sal hy te lui wees om weer terug te kom.
Dis net so moeilik om maklikheid in die ou wêreld te kry as wat dit maklik is om moeilikheid te kry.
Waardeer die werk van jou vrou. Jy kan nie op die aarde 'n ander kneg kry vir dieselfde diens en dieselfde prys nie.
Met spaarsaamheid sal jy uit die kleinste inkomste iets oorhou; met verkwistery sal die grootste vir jou te min wees.
Het die ryk man nodig om so suinig te wees? Maar hy is nie 'n ryk man wat suinig geword het nie; hy is 'n suinige man wat ryk geword het.
Help jou swakke mededinger op die bene bly. As hy tot niet gaan, kom daar dalk 'n sterke in sy plek.
Kommunistiese Demokrasie is waar klomp honger wolwe en 'n klein lammetjie elk hul stem moet laat hoor oor wat op die spyskaart vir ete behoort wees:
As 'n mens nie leer om vir jou probleme te lag nie, sal jy niks hê om voor te lag wanneer jy oud word nie – Ed Howe
Hy wat sy vertroue in leuens stel, sal heel waarskynlik deur die waarheid ondergaan – George Herbert
Ek het vandag so vreeslik baie werk dat ek tenminste vir die eerste drie ure van die dag sal moet bid – Martin Luther
Geleenthede gaan by die meeste mense verby omdat dit 'n oorpak aanhet en na werk lyk – Thomas Edison
Daar is niks wat die mens sodanig in staat stel om sy probleme te oorbrug en te oorleef soos die wete dat hy 'n unieke taak het om te vervul nie – Viktor Frankl
Vra die liewe Heer om jou wysheid te gee, en jy kan vir die ander dinge taamlik op jouself reken – CJ Langenhoven